Ursula K. Le Guin
Ur skrivagnerez stadunanat eo Ursula Kroeber Le Guin (21 a viz Here 1929 – 22 a viz Genver 2018). Skrivet he deus romantoù, danevelloù, arnodadennoù, barzhoniezh, ha levrioù evit ar vugale.
Brudet eo dreist-holl evel ur skrivagnerez faltazi ha skiant-faltazi. Meur a wech he deus resevet ar prizioù Hugo ha Nebula. Dezhi e voe roet ar Gandalf Grand Master award e 1979 hag ar Science Fiction and Fantasy Writers of America Grand Master Award e 2003.

Dimezet eo gant an istorour Charles A. Le Guin, a orin breizhat, hag o chom emañ e Portland, Oregon abaoe 1958.

Buhez 
Ganet eo bet Ursula K. Le Guin e Berkeley, Kalifornia. He zad a oa an denoniour Alfred L. Kroeber hag he mamm ar skrivagnerez Theodora Kroeber. He danevell gentañ a ginnigas d'ar gelaouenn skiant-faltazi Astounding Science Fiction pa oa unnek vloaz met ne voe ket degemeret.

Studiañ a reas e Radcliffe College hag e skol-veur Columbia kent monet da Bariz ma kejas gant an hini a zeuas diwezhatoc'h da vezañ he gwaz, Charles A. Le Guin. D'ar mare-se e krogas da skrivañ istorioù diwar-benn broioù faltazius a dalvoudekaio diwezhatoc'h e Malafrena hag Orsinian Tales.

Brudet e voe e 1969 goude embannadur he romant The Left Hand of Darkness, a zegemeras-hi ar prizioù Hugo ha Nebula evitañ.

Oberennoù 
He skridoù a ro ur pouez bras d'ar skiantoù denel evel an denoniezh pe ar sokiologiezh. Alies e talvoudeka kevredigezhoù arallblanedennek da zereiñ ur c'hannadur diwar-benn hon hini, da skouer a-zivout ar gevalaouriezh hag ar sokialouriezh e The Dispossessed (Les Dépossédés e galleg), pe al liested sevenadurel e The Telling (Le Dit d'Aka e galleg).

Kalz eus hec'h oberennoù skiant-faltazi a zo lec'hiet en ur gevredigezh c'halaksiek anvet an Ekumen. N'eo ket an Ekumen ur gouarnamant met un doare kenstrolladur bedoù frank hag a striv da luskañ eskemmoù sevenadurel etrezo. Un niver bras eus romant Ursula Le Guin (The Left Hand of Darkness da skouer) a liv donedigezh ur c'hannad eus an ekumen war ur bed dizarempred betek neuze hag ar stroñs sevenadurel e sav diwar an dra-mañ.

Ur perzh a ziforc'h hollved Ursula K. Le Guin eus an darn vrasañ eus an hollvedoù skiant-faltazi arall eo an diouer eus ar varregezh da vont buanoc'h eget ar gouloù. Un ardivink hag a aotre da zaremprediñ - pas beajiñ - en un doare trumm a zo : an ansibl

Brudet eo ivez Ursula Le Guin evit he doare skrivañ hag a zo tostoc'h ouzh hini ar skrivagnerien "klasel" eget ouzh an darn vrasañ eus ar skrivagnerien skiant-faltazi arall.

Distagadur hec'h anv 
E 2004 e voe goulennet ouzh Ursula Le Guin hag-eñ e tistage-hi hec'h anv hervez an doare gallek pe an doare saoznek. Respontet he doa :
Een zees country we say Luh Gwinn. En France nous disons Le Guin, comme le vin ou le gain ; et en Bretagne - c'est un nom breton - je crois que c'est encore Luh Gwinn. (Like Gwyn in Welsh - I think it's the same word.)

Levrioù

Douarvor (faltazi)

Romantoù 
 A Wizard of Earthsea, 1968
 The Tombs of Atuan, 1971
 The Farthest Shore, 1972
 Tehanu: The Last Book of Earthsea
 The Other Wind, 2001

Danevelloù 
 "The Word of Unbinding", 1975 (e The Wind's Twelve Quarters) 
 "The Rule of Names", 1975 (e The Wind's Twelve Quarters)
 "Dragonfly" (in Legends, ed. Robert Silverberg; ivez e Tales from Earthsea)
 Tales from Earthsea, short story collection, 2001, ISBN 0-15-100561-3

Ekumen (skiant-faltazi)

Romantoù an Ekumen 
 Rocannon's World, 1966
 Planet of Exile, 1966
 City of Illusions, 1967
 The Left Hand of Darkness
 The Dispossessed: An Ambiguous Utopia
 The Word for World is Forest
 Worlds of Exile and Illusion, 1996 (omnibus eus Rocannon's World, Planet of Exile haCity of Illusions)
 The Telling, 2000

Danevelloù eus an Ekumen 
 Dowry of the Angyar (1964) - gant ar titl Semley's Necklace emañ e The Wind's Twelve Quarters (1975)
 Winter's King (1969) - e The Wind's Twelve Quarters (1975)
 Vaster Than Empires and More Slow (1971) - e The Wind's Twelve Quarters (1975)
 The Day Before the Revolution (1974) - e The Wind's Twelve Quarters (1975)
 The Shobies' Story (1990) - e A Fisherman of the Inland Sea (1994)
 Dancing to Ganam (1993) - e A Fisherman of the Inland Sea (1994)
 Another Story OR A Fisherman of the Inland Sea (1994) - e A Fisherman of the Inland Sea (1994)
 The Matter of Seggri (1994) - e The Birthday of the World (2002) 
 Unchosen Love (1994) - e The Birthday of the World (2002)
 Solitude (1994) - e The Birthday of the World (2002) ])
 Four Ways to Forgiveness, (1995)
 Coming of Age in Karhide (1995) - e The Birthday of the World (2002)
 Mountain Ways (1996) - e The Birthday of the World (2002) 
 Old Music and the Slave Women (1999) - e The Birthday of the World (2002)

Romantoù arall 
 The Lathe of Heaven, 1971 
 Malafrena, 1979
 The Eye of the Heron, 1982
 Always Coming Home, 1985

Dastumadoù danevelloù 
 The Wind's Twelve Quarters, 1975
 Orsinian Tales, 1976
 The Compass Rose, 1982
 Buffalo Gals, and Other Animal Presences, 1987
 Searoad, 1991
 A Fisherman of the Inland Sea, 1994
 Four Ways to Forgiveness, 1995
 Unlocking the Air and Other Stories, 1996
 The Birthday of the World, 2002, ISBN 0-06-621253-7
 Changing Planes, 2003, ISBN 0-15-100971-6

Levrioù evit bugale ha krennarded

The Catwings Collection 
 Catwings, 1988
 Catwings Return, 1989
 Wonderful Alexander and the Catwings, 1994
 Jane on Her Own, 1999

Levrioù arall evit bugale ha krennarded 
 Very Far Away from Anywhere Else, 1976, ISBN 0-15-205208-9
 Leese Webster, 1979, ISBN 0-689-30715-2 
 The Beginning Place, 1981, 0553262823
 Solomon Leviathan's Nine Hundred and Thirty-First Trip Around the World, 1984, ISBN 0-399-21491-7
 A Visit from Dr. Katz, 1988, ISBN 0-689-31332-2
 Fire and Stone, 1989, ISBN 0-689-31408-6
 Fish Soup, 1992, ISBN 0-689-31733-6
 A Ride on the Red Mare's Back, 1992, ISBN 0-531-07079-4
 Tom Mouse, 2002, ISBN 0-7613-1599-3

Notennoù 

Skrivagnerezed skiant-faltazi
Skrivagnerien evit ar re yaouank
Skrivagnerezed saoznek
Skrivagnerezed SUA
Ganedigezhioù 1929
Marvioù 2018